**אמנדה פאלמר**

עושה רושם שאחד ממאפייניו הבולטים של היוקוללה הוא מראהו הבלתי מאיים והמוניטין שיצא לו ככלי קל ופשוט לנגינה באופן יחסי. קל לשכוח זאת כשמתבוננים בוירטואוזים כמו ג'ייק שימאבוקורו או ג'יימס היל. אלו הביאו את הנגינה בכלי הקטן לשיאים חדשים. עם כל הכבוד הראוי לאמנים מסוג זה, טוב שיש את אמנדה פאלמר להזכיר לנו כמה יופי ואמת ניתן למצוא בדברים הפשוטים, וכמה חן יש בנגינה "חובבנית".

"היוקוללה מבקש שלא להילקח ברצינות" אומרת פאלמר. לדבריה ההחלטה ללמוד לנגן ביוקוללה באה מתוך המחשבה שזו תהיה דרך מצחיקה לנגן את השיר 'קריפ' של רדיוהד. היא קנתה יוקוללה ב19.95 דולר (הלוואי והיה אפשר להשיג בארץ יוקוללה במחיר כזה!) ולמדה את האקורדים. כדרכם של אמנים אמיתיים החליטה אמנדה להתמסר לחלוטין לאותה גחמה מטופשת. התוצאה – אלבום קאברים יפהפה לרדיוהד שיצא בשנת 2010: (<https://amandapalmer.bandcamp.com/album/amanda-palmer-performs-the-popular-hits-of-radiohead-on-her-magical-ukulele>).

האלבום מציג נגינה מינימליסטית ופשוטה למדי. בכך הוא ממחיש את ההשקפה הפאנקיסטית של אמנדה על הכלי הקטן, השקפה שמתומצתת בצורה היפה ביותר בשיר שאינו מופיע באלבום: Ukulele Anthem (https://amandapalmer.bandcamp.com/track/ukulele-anthem).

זה שיר כזה אופטימי, מפגר ומעורר השראה שהחלטתי לתרגם ממנו כקטע קטן:

"\*סיד וישס ניגן על פנדר בס ארבעה מיתרים והוא לא היא מסוגל לשיר

וכולם שנאו אותו חוץ מאלה שאהבו אותו

ליוקוללה יש ארבעה מיתרים אבל סיד לא ניגן ביוקוללה

הוא השתמש בהרואין וכנראה הרג את החברה שלו ננסי ספונג'ן

אילו רק היה סיד מנגן ביוקוללה אולי הוא היה יכול להיות שמח

אולי הוא לא היה מסיים באופן כה עצוב

אולי הוא לא היה עושה כל כך הרבה הרואין

אולי הוא היה יושב לו ופשוט שר שירים נחמדים לחברה שלו"

\*למי שלא שמע על סיד וישס - https://he.wikipedia.org/wiki/%D7%A1%D7%99%D7%93\_%D7%95%D7%99%D7%A9%D7%A1

**אדי ודר**

נסיך סצנת הגראנג' ואחד הסולנים המעטים מאותה תקופה שטרם מצאו את מותם בנסיבות טרגיות (55555 מלח מים מלח מים) הוציא בשנת 2011 אלבום יוקוללה שלם הנקרא, לא תאמינו, חכו לזה, הנה זה בא –Ukulele Songs. אדי ודר החל לנגן בכלי באמצע שנות ה-90. היוקוללה שימש עבורו כאמצעי לכתיבת שירים וכבן לוויה נאמן שעזר לו להפיג את תחושת הבדידות בתקופות מסוימות. לעיתים היה עולה עם הכלי להדרן בהופעות. לטענתו היוקוללה מעודד שירה בצוותא, "זה כלי כזה קטן שאנשים כאילו אומרים 'בואו נעזור לו!'".

אדי אומר שהצליל השמח של הכלי מאזן את הנטייה שלו לכתוב שירים עצובים ומונע מהתוצאה הסופית להישמע כמו 'מוזיקת התאבדות'. האלבום Ukulele Songs בהחלט לא נשמע כמו מוזיקת התאבדות. הוא מכיל ברובו שירים מקוריים, שיר אחד של פרל ג'אם (Can’t Keep) וכמה קאברים.

אדי בהופעה עם השיר Without You - <https://www.youtube.com/watch?v=5g8PEp47iBg>

אדי מנגן קאבר יחד עם הזמרת Regin Chassange. לא הביצוע המוצלח ביותר, אבל שווה לראות ולו בגלל הייבוש הסופר-מביך של אדי ב-0:13 - <https://www.youtube.com/watch?v=ZFfewkiNjSA>

האלבום Ukulele Songs

<https://www.youtube.com/watch?v=aDDB4Vyk5ZQ>

**ג'ייק שימאבוקורו**

למרבית כלי הנגינה יש אייקון מוזיקלי ששמו הוא סמל למימוש יוצא דופן של הפוטנציאל הגלום בהם. לכינור יש את פגניני, לגיטרה את ג'ימי הנדריקס, לבס יש את פלי מהרד הוט צ'ילי פפרז ואילו ליוקוללה יש את ג'ייק שימאבוקורו. שימאבוקורו עשה לעצמו שם כוירטואוז יוקוללה הרבה בזכות סרטון יוטיוב שלו מ-2006 בו הוא מנגן גרסה יפה להפליא של השיר While my guitar gently whips - https://www.youtube.com/watch?v=puSkP3uym5k

שימאבוקורו אוהב לומר שאחד הדברים שהוא הכי אוהב ביוקוללה זה שהוא אינו כלי שמעורר יותר מדי ציפייה בקהל השומעים. החזות התמימה של הכלי שעליו הוא מנגן מאפשרת לשימאבוקורו להפתיע את קהל המאזינים בנגינה וירטואוזית יוצאת דופן. כך הוא עשה בהופעה בTED ב2010 כאשר בחר לבצע על היוקוללה את השיר Bohemian Rhapsody של קווין: <https://www.youtube.com/watch?v=3diSiwLBSOE>

שימאבוקורו, שהחל לנגן ביוקוללה בגיל 4, הוציא עד כה בקריירת הסולו שלו 13 אלבומי יוקוללה. נראה שהוא אחד מנגני היוקוללה העסוקים ביותר בעולם. הוא ללא ספק אחד מהנגנים הווירטואוזים ביותר בעולם אם לא הווירטואוז שבהם. בנוגע להיותו נגן "טוב", זה כמובן כבר עניין של טעם. באופן אישי אני מתרשם ממנו מאוד אבל יש משהו באופי ההגשה ובאופן שבו הוא מדבר שמשדר ווייב של שחקנית ברידג' חובבת בת 83 מגבעתיים. הוא נחמד וחייכן מאוד מאוד מאוד. נורא נורא נוראאאא נחמד. אולי יש כאלה שאוהבים את זה, לי זה מרגיש כמו יותר מדי ממתקים בטיול שנתי, זה עושה לי קצת איכסה. ושאני לא אתחיל לדבר על מוזיקאים שחושבים שכובע פדורה זה מגניב. בקיצור, אף על פי שאני לא מת על התגית הזאת, לפעמים אין ברירה – שימאבוקורו סאחי רצח. אבל אם נניח את ההסתייגויות הקטנוניות האלו בצד, מדובר בנגן מדהים.

**ג'יימס היל**

עבור ג'יימס היל היוקוללה אינו סתם גיטרת צעצוע קטנה עם ארבעה מיתרים. היוקוללי הוא גם בס, פסנתר ומערכת תופים. בהתאם לכך, הפוטנציאל המוזיקלי של היוקוללה הוא אינסופי. היל מוכיח שהכלי הקטן הזה מסוגל להיות הרבה יותר מסתם עוד כלי ליווי בעל צליל מתקתק. הוא יכול להיות מכונת גרוב חסרת מעצורים, כפי שניתן לראות בביצוע הזה לBillie Jean של מייקל ג'קסון –

<https://www.youtube.com/watch?v=u778gSi94N4>

עם תספורת מוזרה, משקפיים מהניינטיז, אזרחות קנדית והמון כישרון נראה שלהיל יש את כל הנתונים להיות אליל יוקוללה, והוא אכן ממלא את התפקיד הזה בהצלחה מרובה. היל הוא התוצר החינוכי של תכנית מיוחדת ללימודי יוקוללה בבתי ספר שהגה אדם בשם ג'ון דוויין. בעקבות התכנית הזו הוקם ה- Langley Ukulele Ensemble בו לקח היל חלק במשך 10 שנים לפני שפתח בקריירת סולו עצמאית. בהמשך היל שיתף פעולה עם דווין על מנת ליצור תכנית חדשה ללימוד יוקוללה.

היל נשוי לנגנית הצ'לו אן ג'נל, איתה הוא גם מופיע. הוא הוציא עד כה 7 אלבומים ומספר ספרי הדרכה על הכלי. בקטע הבא ניתן לראות את היל עם תספורת חדשה ומשקפיים עדכניות אך למרבה המזל הגרוב נשאר קטלני כפי שתמיד היה:

<https://www.youtube.com/watch?v=0wzsE67O5tE>

**מריל גרבוס (טיון יארדז)**

**טוביאס אֶלוׂף**

**מקהלת היוקוללה של הממלכה המאוחדת**

**טאימאנה**

**Rawuke**

**ישראל קמקוויוואולה**

**ג'ורג' פורמבי**

**ג'ורג' האריסון**